Nem ütközik törvénybe többé a marihuána fogyasztása a Dél-afrikai Köztársaságban az alkotmánybíróság keddi határozata értelmében – írja az MTI.

Az országban mindeddig jogszabály tiltotta, hogy felnőttkorúak otthon marihuánát fogyasszanak, a testület ezt a szabályozást nyilvánította egyhangúlag semmisnek, így mostantól

nem számít bűncselekménynek, ha egy felnőtt ember marihuánát használ, vagy saját személyes használatára tart a lakásában.

Az alkotmánybíróság a döntéssel együtt elrendelte, hogy a parlament két éven belül fogadjon el új törvényt a keddi döntéssel összhangban.